text: আব্দুর রহমান আনসারী-এর আলোচনা চেতনার কবি কাজী নজরুল ইসলাম
  কবিরা হলেন এমন প্রাকৃতিক বিজ্ঞানী যাঁরা নৈর্ব্যক্তিক কল্পনায় জীবনের নতুন দিশা আবিষ্কার করতে পারেন। কবি এবং তাদের শৈল্পিক অভিব্যক্তি সর্বদা সাহিত্যকে নতুন সুর দ্বারা সমৃদ্ধ করেন। নৈর্ব্যক্তিক কল্পনায় জীবনের নতুন দিশা আবিষ্কার ও শৈল্পিক অভিব্যক্তিতে সাহিত্যের ইতিহাসকে আলোকিত করার অন্যতম কারিগর ছিলেন কাজী নজরুল ইসলাম।
  ব্রিটিশ শাসিত ভারতবর্ষে কবি নজরুল ইসলামের জন্ম, বেড়ে ওঠা। মাতৃভূমির পারধীনতা ও দাসত্বশৃঙ্খল তাঁকে পীড়া দিত।সাম্রাজবাদী ব্রিটিশ শাসনের অবসান ঘটিয়ে মুক্ত-স্বাধীন দেশ ছিল তাঁর আজীবনের সাধনা।যুদ্ধবিদ্যা ও কৌশল করায়ত্ব করার অদম্য ইচ্ছায় ১৯১৭ খ্রিষ্টাব্দের শেষদিকে নজরুল সেনাবাহিনীতে যোগ দেন। প্রথমে কলকাতার ফোর্ট উইলিয়ামে এবং পরবর্তীতে প্রশিক্ষণের জন্য সীমান্ত প্রদেশের নওশেরায় যান। প্রশিক্ষণ শেষে করাচি সেনানিবাসে সৈনিক জীবন কাটাতে শুরু করেন। তিনি সেনাবাহিনীতে ছিলেন ১৯১৭ খ্রিষ্টাব্দের শেষভাগ থেকে ১৯২০ খ্রিষ্টাব্দের মার্চ-এপ্রিল পর্যন্ত, অর্থাৎ প্রায় আড়াই বছর। করাচি সেনানিবাসে বসে নজরুল যে রচনাগুলো সম্পন্ন করেন তার মধ্যে রয়েছে, বাউণ্ডুলের আত্মকাহিনী (প্রথম গদ্য রচনা), মুক্তি (প্রথম প্রকাশিত কবিতা); গল্প: হেনা, ব্যথার দান, মেহের নেগার, ঘুমের ঘোরে, কবিতা সমাধি ইত্যাদি। এই করাচি সেনানিবাসে থাকা সত্ত্বেও তিনি কলকাতার বিভিন্ন সাহিত্য পত্রিকার গ্রাহক ছিলেন। এর মধ্যে রয়েছে প্রবাসী, ভারতবর্ষ, ভারতী, মানসী, মর্ম্মবাণী, সবুজপত্র, সওগাত এবং বঙ্গীয় মুসলমান সাহিত্য পত্রিকা।
  "বুকের ভিতর ছ-পাই ন-পাই, মুখে বলিস স্বরাজ চাই,
  সেই বুড়োদের বলিস নেতা – তাদের কথায় চলতে হয়!"
  ১৯২০ খ্রিষ্টাব্দের জুলাই ১২ তারিখে নবযুগ নামক একটি সান্ধ্য দৈনিক পত্রিকা প্রকাশিত হওয়া শুরু করে। অসহযোগ ও খিলাফত আন্দোলনের প্রেক্ষাপটে প্রকাশিত এই পত্রিকার সম্পাদক ছিলেন শেরে-বাংলা এ.কে. ফজলুল হক- এই পত্রিকার মাধ্যমেই নজরুল নিয়মিত সাংবাদিকতা শুরু করেন। ঐ বছরই এই পত্রিকায় "মুহাজিরীন হত্যার জন্য দায়ী কে" শিরোনামে একটি প্রবন্ধ লিখেন যার জন্য পত্রিকার জামানত বাজেয়াপ্ত করা হয় এবং নজরুলের উপর পুলিশের নজরদারী শুরু হয়।
  ১৯২৬ সালের ২ এপ্রিল কলকাতায় শুরু হয়েছিল সাম্প্রদায়িক দাঙ্গা৷ এই দাঙ্গার বীভৎসতা নজরুলের হৃদয়ে তীব্র বেদনা সৃষ্টি করেছিল৷ সেই ঘটনাকে সামনে রেখে লিখেছিলেন এই 'মন্দির ও মসজিদ' প্রবন্ধটি৷ এই দাঙ্গার পরও দেশ বহু দাঙ্গা দেখেছে৷ দাঙ্গায় মরে সাধারণ মানুষ৷ তারা শুধু হিন্দু নয়, শুধু মুসলমান নয়৷ নজরুল সেদিনই বলেছিলেন, 'ভূতে–পাওয়ার মতো ইহাদের মন্দিরে পাইয়াছে, ইহাদের মসজিদে পাইয়াছে'৷ 'মন্দির ও মসজিদ' প্রবন্ধে তিনি লিখলেন, 'মারো শালা যবনদের' 'মারো শালা কাফেরদের' আবার হিন্দু–মুসলমানি কাণ্ড বাঁধিয়া গিয়াছে৷ প্রথমে কথা–কাটাকাটি, তারপর মাথা–ফাটাফাটি আরম্ভ হইয়া গেল৷ … হিন্দু–মুসলমান পাশাপাশি পড়িয়া থাকিয়া এক ভাষায় আর্তনাদ করিতেছে– 'বাবা গো, মা গো' … দেখিলাম হত–আহতদের ক্রন্দনে মসজিদ টলিল না, মন্দিরের পাষাণ দেবতা সাড়া দিল না৷ শুধু নির্বোধ মানুষের রক্তে তাহাদের বেদি চিরকলঙ্কিত হইয়া রহিল''৷
  ১৯৩০ সালে আরএসএস–এর আজমির অধিবেশনে সভাপতির ভাষণে শ্রীপরমানন্দ বলেছিলেন, ''হিন্দুস্তান শুধুমাত্র হিন্দুদের দেশ এবং মুসলিম, খ্রিস্টান ও অন্যান্য জাতের যেসব মানুষ ভারতে বাস করেন, তাঁরা কেবলমাত্র আমাদের অতিথি৷ যতদিন অতিথি হিসাবে থাকতে চান, ততদিন তাঁরা এ দেশে বাস করতে পারেন৷'' ১৯৩৮–এ নাগপুর অধিবেশনে আরএসএস নেতা সাভারকর উগ্র হিন্দুত্বের প্রচার তুলে বললেন, ''ভারতবর্ষ কেবলমাত্র হিন্দুর৷ এটি হিন্দু জাতির পিতৃভূমি ও পবিত্র ভূমি৷''এর বিপরীতে ১৯৩৮–এ কুমিল্লার একটি জনসভায় সুভাষচন্দ্র বসু বলেন, ''…হিন্দুরা ভারতে সংখ্যাগরিষ্ঠ সম্প্রদায় বলে হিন্দুরাজ–এর ধ্বনি শোনা যায়৷ এগুলি সর্বৈব অলস চিন্তা৷'' ১৯২৬–এর দাঙ্গার পর কৃষ্ণনগরে বঙ্গীয় প্রাদেশিক কংগ্রেসের বার্ষিক সম্মেলন হয়৷ নজরুলকে সেখানে উদ্বোধনী সঙ্গীত গাইতে হয়েছিল৷ আর এক সঙ্গীতজ্ঞ দিলীপকুমার রায়কে সঙ্গে নিয়ে গেয়েছিলেন 'কান্ডারি হুঁশিয়ার' গানটি৷ দেশের প্রকৃত কান্ডারির খোঁজে সেদিন গেয়েছিলেন–
  ১৯২০ এর দশকের জাতীয় পরিষদের নির্বাচনে তিনি অংশগ্রহণের চেষ্টা করেন। প্রথমে কংগ্রেসে সমর্থন লাভের জন্য তিনি কলকাতা যান। কিন্তু কংগ্রেসের কাছ থেকে তেমন সাড়া না পেয়ে তিনি একাই নির্বাচন করার সিদ্ধান্ত নেন। নির্বাচনে তিনি তেমন সাফল্য পাননি। এরপর সাহিত্যের মাধ্যমে তার রাজনৈতিক চিন্তার বহিঃপ্রকাশ অব্যাহত থাকলেও রাজনীতিতে সক্রিয় অংশগ্রহণ কমে যায়। রাজনৈতিক নেতাদের নীতিহিনতা, ভ্রষ্টাচার আর দেশপ্রেমের নাম আত্মপ্রেম, যেনতেন প্রকারে ক্ষমতা দখল মানতে পারেননি নজরুল ইসলাম। শিখা কবিতায় শোনালেন,
  "যে হাতে পাইত শোভা খর তরবারি
  "অতীতের দাসত্ব ভোলো! বৃদ্ধ সাবধানী
  "পার করেছি দেশ-কাল,
  কবি কাজী নজরুল।"
  রচনাকাল ২৭/০৮/২০২০
  প্রকাশের সময়: ২৭/০৮/২০২০, ১৪:৩৭ মি:
  মুকুল সরকার ২৮/০৮/২০২০, ০৯:৪৪ মি:
  প্রথমেই চেতনার কবি নজরুল ইসলাম এর প্রতি জানাই গভীর শ্রদ্ধা।
  আলোচক প্রতি রইল অকৃত্রিম অজস্র হৃদয়ান্তর ভালোবাসা ও শুভেচ্ছা ।
  অসামান্য লেখনী ছোঁয়ায় আলোচনা সভা আজ জাগ্রত হয়ে উঠলো।
  আর হৃদয়ে জেগে রয়েছে সেই প্রাণ পুরুষ যিনি বলেছিলেন "জাতের নামে বজ্জাতি সব জাত জালিয়াত খেলছো"..... আজও আমাদের মন প্রাণ কাঁদে তাঁহার তরে।
  অপূর্ব অনুপম অনবদ্য লেখনীতে মুগ্ধতা।
  হার্দিক ভালোবাসা ও ধন্যবাদ জানবেন প্রিয় সম্মানিত আলোচক।
  আব্দুর রহমান আনসারী ২৯/০৮/২০২০, ১৭:৩৯ মি:
  অ্শেষ ধন‍্যবাদ। এভাবেই প্রানীত করবেন।
  প্রবীর চ্যাটার্জি(ভোরের পাখি) ২৮/০৮/২০২০, ০৪:০৩ মি:
  মানুষের চেতনার দীপ্ত পুরুষ নজরুল আর হৃদয়ের অনুভূতির দীপ্ত পুরুষ রবীন্দ্রনাথ। বাঙালির হৃদয় ও চেতনায় এই দুই মহান পুরুষের পায়ের পাতা যেন আমাদের সর্বত্র হৃদয়ে ও চেতনায় পাতা আছে।
  হৃদয়ে ও চেতনায় এই দুই মহাঋষি প্রত্যেক বাঙালির অন্তস্থল অধিকার করে আছেন। দুজনেই তাঁদের দরদ ও অন্তর্দৃষ্টি দিয়ে দেখেছেন মানুষের সুখ দুঃখ , জীবনের ধ্বনি। একদিকে মানুষের হৃদয়ের অনুভূতিকে অবিরত ভারাক্রান্ত করে না তোলা, বিপদকে ভয় না করার শিক্ষা, এ সবই যেমন পেয়েছি গুরুদেবের গান ও কবিতার মধ্যে দিয়ে, নজরুল তাতে শক্তি সঞ্চয় করে তাঁর বিদ্রোহের কবিতা দিয়ে সচল রেখে আমাদের চেতনাকে শক্তিসবল করে তুলেছেন। তাইতো হৃদয়ে আমাদের রবীন্দ্রনাথ, চেতনাতে নজরুল। হৃদয়কে জেগে ওঠার ক্ষমতা জুগিয়েছেন রবীন্দ্রনাথ, আর তাতে সাহসের ইন্ধন জুগিয়ে গেছেন নজরুল। হৃদয়কে শানিত করেছেন রবীন্দ্রনাথ আর চেতনাকে শানিত করেছেন কাজী নজরুল।